CELEX: C2005/205/44
Language: lv
Date: 2005-08-20 00:00:00
Title: Lieta T-214/05: Prasība pret Eiropas Kopienu Komisiju, ko Hippocrate Vounakis iesniedza 2005. gada 27. maijā

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/23
            
         Prasība pret Eiropas Kopienu Komisiju, ko Hippocrate Vounakis iesniedza 2005. gada 27. maijā
   (Lieta T-214/05)
   (2005/C 205/44)
   tiesvedības valoda — franču
   Eiropas Kopienu Pirmās instances tiesā 2005. gada 27. maijā izskatīšanai ir iesniegta prasība pret Eiropas Kopienu Komisiju, ko cēla Hipokrāts Vunakis [Hippocrate Vounakis], ar dzīvesvietu Wezembeek-Oppem (Beļģija), kuru pārstāv Sebastians Orlandi [Sébastien Orlandi], Ksavjē Martēns [Xavier Martin], Alberts Kūlens [Albert Coolen], Žans-Noels Luī [Jean-Noël Louis] un Etjēns Maršals [Etienne Marchal], avocats, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               1)
            
            
               atcelt Komisijas lēmumu, ar kuru apstiprina prasītāja karjeras attīstības ziņojumu par 2003. gadu;
            
         
               2)
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Ar savu prasības pieteikumu prasītājs prasa atcelt viņa karjeras attīstības ziņojumu par 2003. gadu. Uzturot savu prasību, viņš apgalvo, ka ar apstrīdēto ziņojumu tiek pārkāpts Civildienesta noteikumu 43. pants, tā vispārīgie piemērošanas noteikumi, kā arī pienākums norādīt pamatojumu un, ka šis ziņojums ir radies dēļ acīmredzamas kļūdas novērtējumā. Šajā sakarā prasītājs atsaucas uz vairākām iespējamām pretrunām, no vienas puses, starp viņam piešķirtajām piezīmēm un attiecīgajiem komentāriem, no otras puses.